Source: http://ispigl.eu/denik/?q=node/19057
Timestamp: 2020-02-17 14:37:26+00:00

Document:
Danko, nahrávky so Zsuzsovou: Bola to virtuálna žena | iSPIGL
„Pokladám za úplne choré a zvrhlé, aby v čase predvolebnej kampane niekto z pozadia takto ovplyvňoval politický boj. Keďže opozícia, ktorá je podporovaná médiami, sa už nevie dočkať moci, uchyľuje sa k praktikám, ktoré sú metódami ŠTB a porušujú základné ľudské práva,“ myslí si.„Keďže výsledky týchto navonok súdržných a vo vnútri rozhádzaných strán sú nulové, uchyľujú sa k proti ústavným a protiprávnym metódam,“ povedal Danko.
Andrej Danko hovoril, že nikdy v minulosti nepodľahol tlakom Kočnera. „Preto musela pravdepodobne nastúpiť volavka, ktorá ma mala za úlohu kompromitovať.“„Znova musel niekto vymyslieť kauzu, lebo na mňa nič iné nemajú a neštítili sa použiť praktiky štátnej bezpečnosti,“ zopakoval.
Dodal, že neplánuje abdikovať na post predsedu Národnej rady, ako ho vyzývali opoziční politici. Tvrdí, že v ničom politicky nezlyhal, aktuality.sk
Odkedy vírus v Číne po prvý raz zaznamenali 31. decembra 2019, zomrelo naň 132 ľudí a rozšíril sa do takmer 20 krajín. V Japonsku a Nemecku sa objavili prípady prenosu vírusu z človeka na človeka. Prvé mimoriadne zasadnutie krízového výboru WHO sa konalo už minulú stredu a štvrtok. Organizácia však tesnou väčšinou rozhodla epidémiu nového koronavírusu v Číne a v niektorých ďalších krajinách neoznačiť za stav globálnej zdravotnej núdze s odôvodnením, že sú potrebné ďalšie informácie o víruse.
Ghebreyesus taktiež povedal, že "hlboko ľutuje" chybu v troch správach WHO z minulého týždňa, v ktorých organizácia celosvetové riziko vypuknutia nákazy koronavírusom označila za "mierne" namiesto "vysokého".Z Číny chce podľa informácií Európskej komisie z obáv nákazy koronavírusom odísť približne 600 občanov EÚ, ktorí požiadali o repatriáciu, píše agentúra DPA. Niektoré z členských štátov EÚ ešte musia nahlásiť počet svojich občanov, ktorí sa chcú z Číny vrátiť, dodal eurokomisár pre krízové riadenie Janez Lenarčič, aktuality.sk
Markíza sa týmto informáciám venovala už vo svojich Prvých televíznych novinách a reportáž Branislava Tomagu pochopiteľne vysielala aj vo večerných Televíznych novinách, ako druhú v poradí. Trhový líder tejto kauze venoval takmer tri minúty. Ešte o minútu viac trvala reportáž v Novinách TV JOJ. Na rozdiel od konkurenčnej Markízy ju však do spravodajstva zaradila oveľa neskôr.
Spravodajská stanica TA3, ktorá je považovaná za blízka Andrejovi Dankovi, svoje Hlavné správy o 18:30 otvorila touto témou ako jediná spomedzi všetkých televíznych staníc. Podobne ako RTVS však nepripravila reportáž a vystačila si len so stručnou správou doplnenou o obrázky. Podobne to vyzeralo v nočnom Žurnáli TA3 o 22:00 hod, aktuality.sk
Poslanci Európskeho parlamentu (EP) v stredu večer schválili pomerom hlasov 621 ku 49 dohodu o brexite, ktorá k 31. januáru o polnoci umožní riadený odchod Spojeného kráľovstva z Európskej únie a tiež z Európskeho spoločenstva pre atómovú energiu (Euratom). Europarlament bol poslednou inštitúciou, ktorá sa musela k dohode vyjadriť. Zo 683 prítomných poslancov sa 13 zdržalo hlasovania. Dohoda o vystúpení Spojeného kráľovstva z Únie podlieha na základe článku 50 Zmluvy o EÚ schváleniu Európskym parlamentom, a to jednoduchou väčšinou.
Schválenie dohody o brexite znamená definitívne potvrdenie skutočnosti, že v noci z piatka na sobotu sa ukončí 47-ročné členstvo Británie v EÚ. Zákonodarný zbor EÚ príde o 73 britských europoslancov a počet jeho kresiel sa zníži zo súčasných 751 na 705. Predseda EP David Sassoli využil tento moment a poďakoval britským europoslancom za spoluprácu v európskych inštitúciách.
Francúzsky prezident Emmanuel Macron v stredu uviedol, že odchod Británie z EÚ, ktorý je naplánovaný na piatok 31. januára, bude „smutným dňom“ a „lekciou pre nás všetkých“. Informovala o tom agentúra AFP. „Británia odchádza z EÚ o dva dni, bude to smutný deň, zlyhanie a lekcia pre nás všetkých,“ povedal Macron v Paríži po stretnutí s gréckym premiérom Kyriakosom Mitsotakisom.
Hoci Francúzsko ľutuje, že Británia z EÚ po 47 rokoch odchádza, Macron Londýn upozornil na to, že s uzavretím obchodnej dohody sa nijako ponáhľať nebudú. Francúzsky minister zahraničných vecí Jean-Yves Le Drian v parlamente uviedol, že v rokovaniach Británie a EÚ ohľadom ich vzájomného vzťahu po brexite je „najťažšia časť ešte pred nami“.
Škótska premiérka Nicola Sturgeonová povedala v rozprave, ktorá hlasovaniu predchádzala, že Škótsko musí mať „na výber medzi prijatím brexitu“ a „voľbou inej budúcnosti ako nezávislá krajina“.„Nezávislosť je prostriedok, ktorým môžeme formovať našu vlastnú budúcnosť a vytvoriť lepšie Škótsko,“ uviedla politička, ktorá je tiež líderkou Škótskej národnej strany (SNP).
„Treba sa pozrieť na to či radšej niekoho neprijať, lebo máme viacero kandidátskych krajín a verím, že by to bol silný impulz pre budúcnosť európskeho projektu,“ skonštatoval Bilčík. Podľa jeho slov sa EÚ po brexite podstatne zmení a pripomenul, že schválená dohoda o brexite nerieši budúce vzťahy medzi Bruselom a Londýnom. Vyjadril nádej, že nové vzťahy budú nastavené tak, aby boli čo najviac v prospech Slovákov, ktorí žijú, študujú a pracujú v Británii a tiež v prospech slovenskej ekonomiky.
„Netreba plakať, že Británia po 47 rokoch odchádza z EÚ. Ale snažiť sa dosiahnuť také vzťahy, ktoré možno budú aj lepšie ako doteraz, keď Briti boli členmi Únie,“ povedal Hajšel. Poslanec Ivan Štefanec (KDH), ktorý je šéfom slovenskej delegácie EPP v europarlamente upozornil na to, že po tri a pol ročnom procese rokovaní Úniu opúšťa jej druhá najsilnejšia ekonomika.
Podľa jeho slov obe strany majú stále veľa spoločných tém a výziev, ktoré treba riešiť. Vyjadril preto nádej, že po brexite nedôjde k zhoršeniu vzájomných vzťahov. Lebo Briti aj Európania budú musieť bok po boku a na základe korektných a čo najužších vzťahov riešiť otázky digitalizácie spoločnosti, energetiky a najmä voľného obchodu, uviedol Štefanec./agentury/
„Piaty prípad bol potvrdený,“ povedala Buzynová na brífingu. „Ide o dcéru čínskeho turistu, ktorého vo vážnom stave nedávno prijali na jednotku intenzívnej starostlivosti,“ dodala ministerka. Ženu-tridsiatničku, ktorej zdravotný stav sa zhoršil a potrebuje kyslík, takisto umiestnili na jednotku intenzívnej starostlivosti.
Väčšina ľudí, ktorí sa vírusom nakazili má „miernejšie príznaky“, ale približne jeden z piatich trpí závažným ochorením vrátane zápalu pľúc a zlyhania respiračného systému, povedal šéf WHO. Odkedy vírus v Číne po prvý raz zaznamenali 31. decembra 2019, zomrelo naň 132 ľudí a rozšíril sa do takmer 20 krajín. V Japonsku a Nemecku sa objavili prípady prenosu vírusu z človeka na človeka.
Jej dĺžka je približne dva týždne, tak ako ju odhadli už na začiatku epidémie. Medzi opatreniami, ktoré pomôžu spomaliť šírenie vírusu, sú karanténa ľudí, ich izolácia, pravidelné umývanie rúk a ochranné rúška na tvári. Opatrenia zaviedla aj Čína, ale ich účinok nebude cítiť ďalší týždeň alebo dva, tvrdia výskumníci na základe životného cyklu vírusu.
Spojené arabské emiráty (SAE) v stredu ako prvá krajina v oblasti Blízkeho východu potvrdili výskyt nového koronavírusu, ktorý sa šíri z Číny, informovala agentúra AP. Epicentrom vírusu je stredočínska provincia Chu-pej. Nakazená osoba pricestovala z mesta Wu-chan, ktoré leží v provincii Chu-pej. Uviedla to štátna tlačová agentúra WAM s odvolaním sa na ministerstvo zdravotníctva SAE. Spojené arabské emiráty sú sídlom leteckých spoločností Etihad Airways a Emirates a krajina je takisto celosvetovým uzlom pre leteckú dopravu.
V Tokiu v stredu pristálo charterové lietadlo s viac ako dvoma stovkami japonských občanov na palube, priviezlo ich z mesta Wu-chan. Jedenásťmiliónové mesto, metropola provincie Chu-pej, je od minulého štvrtka uzavretá a podľa utorkového vyjadrenia japonských úradov by sa z neho chcelo dostať asi 600 občanov Japonska. Vláda sa preto pre nich snaží zariadiť ďalšie lety. Do Číny poslala 20 000 rúšok a ďalšie ochranné pomôcky, ktoré chýbajú čínskym zdravotníkom pre narastajúci počet pacientov.
„S okamžitou platnosťou sme pozastavili všetky lety do a z pevninskej Číny, a to na odporúčanie britského ministerstva zahraničných vecí, aby sa uskutočňovali len najnutnejšie cesty (do Číny),“ uvádzalo sa v oznámení aerolínií BA, z ktorého citovala aj tlačová agentúra AFP. Na webovej stránke aerolínií BA.com je vidieť, že v januári a vo februári nie sú dostupné žiadne priame lety do Číny, napísala agentúra Reuters.
„Ospravedlňujeme sa zákazníkom za spôsobené nepríjemnosti, ale bezpečnosť našich zákazníkov a posádok je pre nás vždy na prvom mieste,“ uviedli aerolínie v stredajšom e-mailovom oznámení.„Zákazníci, ktorí mali v najbližších dňoch letecky cestovať do alebo z Číny, môžu nájsť ďalšie informácie na BA.com,“ dodala britská letecká spoločnosť.
Indonézska letecká spoločnosť, Lion Air Group, roz
sahom letky najväčšia v juhovýchodnej Ázii, zastavuje všetky svoje lety do a z Číny. Dôvodom je epidémia smrtiaceho koronavírusu, ktorý sa šíri zo stredočínskeho mesta Wu-chan. V stredu o tom informoval hovorca aerolínií.
Päť z 206 japonských občanov, ktorých evakuovali do vlasti zo stredočínskeho mesta Wu-chan postihnutého epidémiou smrtiaceho koronavírusu, vzali do nemocnice, keď sa u nich prejavili príznaky choroby. V stredu to oznámila japonská vláda, ktorú citovala tlačová agentúra DPA. Štyria z piatich hospitalizovaných pacientov majú kašeľ a horúčku, hoci ich zdravotný stav „nie je vážny“, spresnil minister zdravotníctva Kacunobu Kato.
„Čo sa týka českých študentov, ktorí sa nachádzajú vo Wu-chane, máme informáciu, že Francúzsko pristúpilo na našu žiadosť, že by ich evakuovalo s francúzskymi občanmi,“ povedal Petříček, ktorého citoval portál Novinky.cz. K evakuácii by podľa jeho slov malo dôjsť v polovici týždňa. Študenti však zrejme nebudú môcť hneď odcestovať do ČR, no vo Francúzsku najskôr strávia 14 dní karanténe./agentury/
K diplomatickej prestrelke medzi oboma krajinami došlo po tom, ako Macron v stredu obvinil tureckého prezidenta Recepa Tayyipa Erdogana, že nedodržal slovo a naďalej zasahuje do vojenského konfliktu v Líbyi. „V uplynulých dňoch sme videli do Líbye prichádzať turecké lode sprevádzané sýrskymi vojakmi,“ vyhlásil Macron na stretnutí s gréckym premiérom Kyriakosom Mitsotakisom.
V Líbyi vypukol chaos po povstaní z roku 2011, ktoré leteckými údermi podporilo aj NATO. Viedlo k pádu režimu Muammara Kaddáfího i k jeho smrti. V posledných mesiacoch eskalovali boje medzi medzinárodne uznanou vládou v Tripolise a jednotkami veliteľa Chalífu Haftara, podporujúceho konkurenčnú vládu na východe Líbye./agentury/
Slovenský šprintér, halový majster Európy 2018 Ján Volko, ktorý mal na HMS obhajovať na 60 m výborné 6. miesto z Birminghamu 2018, reagoval na rozhodnutie Svetovej atletiky stručne: „Aspoň vieme, na čom sme.“ Okrem Volka splnila účastnícky limit aj prekážkarka na 60 m Stanislava Škvarková, ktorá v nedeľu na mítingu Elán dosiahla čas 8,14 sekundy.
Pre oficiálny web Slovenského zväzu atletiky (SAZ) poskytol reakciu aj šéftréner zväzu Martin Pupiš: "Vnímam to v danej situácii ako najlepšie rozhodnutie, aj keď osobne som čakal, že šampionát niekam presunú. Je síce pravdepodobné, že v polovici marca bude po všetkom, ale to si teraz nik na seba nezoberie, aby vydali takéto prognózy.
Najreálnejšie vyzeralo náhrada asi v Dauhe, ale keďže prvý prípad nákazy koronavírusom sa už objavil aj v susedných Spojených arabských emirátoch, tak to asi prehodnotili. Už od piatka sme s tým počítali približne na 70 – 80 %, a tak sme k tomu tak aj pristupovali. Nemyslím si, že by bolo správne riskovať zdravie športovcov. Som zvedavý, ako na budúci rok Svetová atletika Európska atletika skombinujú termíny halových ME a MS."
Čína uzavrela už 8 miest s celkovo s vyše 25 miliónmi obyvateľov. Podľa expertov sa koronavírus šíri rýchlejšie ako v minulosti SARS, zároveň je však menej smrteľný. Ešte pred odložením halových MS 2020 vedenie Ázijskej atletickej federácie (AAA) v nedeľu na svojom mimoriadnom zasadnutí definitívne „odpískala“ 9. halové majstrovstvá Ázie naplánované na 12. a 13. februára do čínskeho Chan-čou.
V Číne už zrušili všetky atletické súťaže naplánované do konca februára – napríklad maratón v Hongkongu (9. februára), na ktorý sa prihlásilo v troch súťažiach vyše 74.000 bežcov, a tiež maratón vo Wu-si naplánovaný na 22. marec./agentury/
Dago Daniš: Policajná razia u Bödöra pôsobí komicky
Policajným zákrokom proti vplyvným „podnikateľom“ zvykneme na Slovensku nadšene tlieskať. Pretože sú ojedinelé. Najnovší prípad – zásah v dome oligarchu Norberta Bödöra – však nepôsobí vážne ani len na prvý pohľad. Vyzerá skôr komicky.
Pretože prichádza o rok neskôr, ako bola plánovaná. Zhodou okolností mesiac pred voľbami. Bödör mal minimálne od novembra 2018 čas na to, aby po sebe upratal. Čas na likvidáciu stôp dostali aj ďalší, ktorí boli terčom predvolebnej razie NAKA: bývalý sudca Sklenka, sudkyňa Jankovská, jej sestra Haitová a sudkyňa Cviková.
Kočnerova spojka
Pripomíname, že Norbert Bödör je podozrivý z úzkej spolupráce s Kočnerom takmer dva roky. Podľa zistení vyšetrovateľov sa mal podieľať na policajnom lustrovaní a sledovaní novinárov, prokurátorov a politikov. Alebo na únikoch informácií z vyšetrovania vraždy Jána Kuciaka a jeho partnerky smerom ku Kočnerovi.
Podľa Kočnerovej Threema-komunikácie mal Bödör cez svojich ľudí v polícii zariaďovať stíhanie Lipšica. Alebo podnikateľa Janíčka, ktorý informoval o korupcii štátnej tajomníčky Jankovskej. A hlavne: Kočnerovi mal zabezpečovať krytie na úrovni vyšetrovania. Tvrdí to svedok Peter Tóth. A potvrdzuje to história viacerých Kočnerových káuz.
Bödör si mal sprivatizovať vedenie polície a NAKA. Manželka funkcionára NAKA Krajmera získala podiely (a miliónové výnosy) vo firmách, ktoré patrili Norbertovi Bödörovi a Zoroslavovi Kollárovi.
V novembri 2018 podozrenia o aktivitách bödörovcov potvrdil vyšetrovateľom svedok Tóth.
Po výpovedi Tótha chceli vyšetrovatelia zadržať Bödöra a vykonať u neho domovú prehliadku. Presadili súhlas prokuratúry. Stalo sa to 29. novembra 2018 o 13:25.
Informácia však zrejme prenikla k Bödörovi.
Už o 27 minút neskôr (13:52) totiž prokurátor Novocký telefonoval vyšetrovateľovi, že súhlas s raziou berie späť. Samotný Bödör neskôr priznal, že vedel o zámere vyšetrovateľov a je pripravený prísť na NAKA vypovedať.
Už vtedy v novembri a decembri 2018 začal Bödör čistiť stôl. Vyšetrovateľom pri vypočúvaní údajne oznámil, že má, zhodou okolností, nový mobil. Bez hlbšej dátovej histórie.
Presne v tomto čase – 29. novembra 2018 – vyšetrovatelia svoj pokus prekvapiť Bödöra raziou prehrali. Pravdepodobne kvôli únikom informácií a zmätočným rozhodnutiam prokurátora Novockého, ktorý s uchom na telefóne zariaďoval to, čo potreboval Bödör.
V roku 2019 si presťahoval trvalý pobyt do svojej rezidencie v Dubaji. Teda do Spojených arabských emirátov.
S manželkou zariadil zrušenie bezpodielového spoluvlastníctva, resp. rozdelenie spoločného majetku.
Predal podiely vo viacerých firmách (LeasTip, BI Invest).
Podobné upratovanie majú zrejme za sebou aj Krajmer a Krajmerová, ktorá sa zbavila „svojich“ podielov vo firmách. A ďalšie figúry Bödöra, ktoré boli do roku 2018 vo vedení polície. Medzi prvým a druhým pokusom o domovú prehliadku u nitrianskeho oligarchu prešlo 14 mesiacov. Pretože zámery vyšetrovateľov hneď v zárodku zablokoval „zásah zhora“. Konkrétne z Úradu špeciálnej prokuratúry, ktorú riadi Bödörov známy Dušan Kováčik, prezývaný Brzda.
Norbert B. mohol mať v stredu ráno len jeden problém: predstierať, že „razia“ ho zaskočila, aktuality.sk
Päť ruských federálnych subjektov na Ďalekom východe rozšíri uzavretie svojich hraničných priechodov s Čínou.
Nový koronavírus 2019-nCoV, podobný pôvodcovi ochorenia SARS, spôsobuje zápal pľúc a prenáša sa z človeka na človeka. Jeho inkubačná doba je v priemere desať dní; najkratšia registrovaná doba bola len jeden deň a najdlhšia 14 dní, aktuality.sk
Ak by bol Kotleba súdený len za prejavy sympatií k neonacizmu, hrozili by mu tri roky, mohol by však vyviaznuť aj s pokutou. Ak však bude súdený priamo za propagáciu neonacizmu, sadzba je od štyroch až do ôsmich rokov nepodmienečne. Pojednávanie sme sledovali ONLINE.
•	Mariana Kotlebu dnes mali súdiť pre šeky v hodnote 1488 eur, ktoré pred troma rokmi odovzdával ako župan. Číslo 1488 má významné miesto v neonacistickej symbolike.
•	Kotleba je obžalovaný za prejavy sympatií k neonacizmu, za čo mu hrozili tri roky, no mohol vyviaznuť aj s pokutou.
•	Prokuratúra súdu predložila nové dôkazy, predovšetkým kandidátku ĽSNS do volieb, na ktorej sa majú nachádzať aj viacerí extrémisti.
•	Súd sa preto rozhodol posudzovať Kotlebu podľa prísnejšieho ustanovenia trestného zákona a môže byť odsúdený priamo za propagáciu neonacizmu. Hrozí mu až 8 rokov za mrežami.
•	Pojednávanie na žiadosť Kotlebu odročili na 4. a 5. marca.
10:00 - Kotlebovi do reči veľmi nebolo. Pred novinármi len vyhlásil, že jeho boj pokračuje. Na otázky o čísle 1488 neodpovedal a ušiel.
09:58 - Ak by bol Kotleba súdený len za prejavy sympatií k neonacizmu, hrozili by mu tri roky, mohol by však vyviaznuť aj s pokutou. Ak však bude súdený priamo za propagáciu neonacizmu, sadzba je od štyroch až do ôsmich rokov nepodmienečne. V tom je podľa prokurátora Honza halvné posolstvo dnešného pojednávania.
09:50 - „Je to verejne známa informácia, že sú tam rôzne mená, ktoré majú čo dočinenia s extrémizmom. (…) Keď chcete preukázať, že tá číselná symbolika 1488 súvisí s neonacizmom, teda že nejde priamo o odovzdávanie šeku s vyobrazeným hákovým krížom, musíte obžalovanému dokázať, že jeho motivácia je neonacistická a to vyplýva aj z toho, akými ľuďmi sa obklopuje,“ hovorí prokurátor Úradu špeciálnej prokuratúry o kandidátke ĽSNS.
09:45 - Prokurátor Tomáš Honz v priebehu tohto mesiaca súdu predložil nové dôkazy, kvôli ktorým podľa neho sudkyňa môže Kotlebu posudzovať podľa prísnejšieho ustanovenia trestného zákona. Hlavným dôkazom, o ktorom Honz hovoril, má byť kandidátka ĽSNS do parlamentných volieb.
09:40 - Sudkyňa napokon vyhovela Kotlebovi a odročila hlavné pojednávanie až na 4. a 5. marca. Proces sa teda uskutoční po voľbách, ako si to želal líder ĽSNS.
09:19- Kotleba tvrdí, že dúfa, že súd nie je na politickú objednávku. Za normánych okolností by žiadal odročiť pojednávanie aspoň o dva týždne, no keďže sa už blížia parlamentné voľby, žiada, aby sa proces konal až po nich. „Aby sme to mohli pokladať za nestranný súd,“ dodal.
09:15 - Prokurátor Tomáš Honz nevidí dôvody na odročenie pojednávania, no aj tak súhlasí s tým, aby dostal Kotleba aspoň pár dní na prípravu.
09:10 - Sudkyňa Ružena Sabová oznámila Kotlebovi, že si osvojuje jeho návrh na odročenie hlavného pojednávania. Znamená to teda, že termín súdneho procesu s Kotlebom sa odsúva.
09:05 - „Ak by toto pojednávanie pokračovalo, považoval by som ho za nezákonné,“ dodal Kotleba, ktorý sa opäť odvoláva na to, že mu hrozí prísnejšia právna kvalifikácia, a tak si musí pripraviť obhajobu.
09:02 - Kotleba aj prokurátor sa odmietli dohodnúť na vine a treste. Vzhľadom na to, že Kotleba bol sudkyňou upozornený na zmenu právnej kvalifikácie, šéf ĽSNS žiada odročiť pojednávanie.
08:59 - Sudkyňa upozornila Kotlebu, že môže byť odsúdený aj za založenie, podporu a propagáciu hnutia smerujúceho k potlačeniu základných práv a slobôd. V takom prípade by mu hrozili štyri až osem rokov za mrežami. Kotleba je v súčasnosti obžalovaný len za prejav sympatie k hnutiu smerujúcemu k potlačeniu základných práv a slobôd, kde je sadzba od šesť mesiacov do troch rokov.
08:48 - Pojednávanie sa už začalo. Manželský pár, ktorý od Kotlebu prijal šek na 1488 eur, sa ospravedlnil z účasti na pojednávaní s odôvodnením, že sa starajú o ťažko postihnuté dieťa a prísť na súd by tak pre nich bolo veľmi komplikované.
08:24 - Kým Kotleba čaká na začiatok pojednávania, čas si kráti prehrávaním piesne na mobile. Novinárom púšťa Bulvárne krysy od Elánu. Klipom k piesni, v ktorom spevák Jožo Ráž mieri so zbraňou na novinára, sa zaoberala aj Generálna prokuratúra.
08:18 - Na súd už prišiel aj obžalovaný Marian Kotleba v sprievode svojho advokáta Tomáša Rosinu. Po jeho boku stojí aj podpredseda ĽSNS Martin Beluský. „Je to politická haluška, šikanovanie predsedu najsilnejšej politickej strany,” povedal Kotleba novinárom. Viac sa vraj všetci dozvedia až počas pojednávania.
08:08 - Dnes by malo vypovedať sedem svedkov, ďalšie pojednávanie je naplánované na zajtra.
08:00 - Na proces s Kotlebom sa prišlo pozrieť množstvo novinárov z viacerých redakcií. Pojednávanie sa začína o 8:30.
07:50 - Čo znamená 1488? Prívrženci krajnej pravice sú známi tým, že sa vedia pohybovať na hranici zákona tak, aby ju neprekročili. Často si posielajú odkazy cez skryté symboly, ktoré väčšine verejnosti nemusia hovoriť nič.
07:28 - Samozrejme, Kotleba môže tvrdiť, že išlo iba o náhodu. Ďalší prípad z júna 2017 však takúto možnosť vylučuje. Predseda ĽSNS vtedy ako župan podpísal dotáciu vo výške 1488 eur pre hokejový klub HC Veľký Krtíš. Háčik je v tom, že klub žiadal župu o sumu rovných 1500 eur. „Zmluva však prišla na sumu 1488 eur,“ vysvetľoval neskôr pre Denník N prezident klubu Igor Talpaš.
Do väzenia už poslala ministrov SNS
V júli 2017 polícia Kotlebu v súvislosti so šekmi obvinila z prejavu sympatií k hnutiu smerujúcemu k potlačeniu základných práv a slobôd.
Približne po roku naňho prokurátor Úradu špeciálnej prokuratúry podal obžalobu, ktorú však následne Špecializovaný trestný súd odmietol pre závažné procesné chyby, najmä porušenie Kotlebovho práva na obhajobu. Voči rozhodnutiu súdu podal prokurátor sťažnosť, Najvyšší súd ju však vlani v júli zamietol. Novú obžalobu na Kotlebu podal prokurátor minulý rok v októbri. Spis k prípadu má viac ako 2000 strán.
O Kotlebovej vine či nevine bude rozhodovať sudkyňa Ružena Sabová, ktorú môže verejnosť poznať aj z procesu s obžalovanými z vraždy Jána Kuciaka a Martiny Kušnírovej. V minulosti už poslala do väzenia bývalých ministrov SNS v kauze nástenkového tendra.
Pred Kotlebom už obžalobe z extrémizmu čelili aj jeho poslanci Mizík a Mazurek. Prvý menovaný pre antisemitský status na Facebooku, pod ktorým bol podpísaný. Súd však Mizíkovi nedokázal, že status písal skutočne on a oslobodil ho. Špecializovanému súdu dal potom za pravdu aj Najvyšší súd. Mazurek dopadol horšie.
Špecializovaný súd v Pezinku ho uznal vinným za rasistické vyjadrenia v žilinskom rádiu Frontinus a uložil mu pokutu 5000 eur. Najvyšší súd potvrdil jeho vinu a zvýšil pokutu až na 10 000 eur. Mazurek bol právoplatne odsúdený a prišiel tak o mandát poslanca, aktuality.sk

References: Súd 
 súd 
 súd 
 súd 
 súd 
 súd 
 Súd 
 súd 
 súd